Ilfov (okrug)
Ilfov (rumunjski: Județul Ilfov) je jedan od 41 rumunjskih okruga (județa / jedinica lokalne uprave) na jugoistoku Rumunjske oko glavnog grada Bukurešta.

Geografske karakteristike
Okrug Ilfov graniči sa Okrugom Ialomiţa sa istoka, sa Okrugom Dâmboviţa sa zapada, sa Okrugom Prahova sa sjevera, sa Okrugom Călăraşi sa jugoistoka i sa 
Okrugom Giurgiu sa jugozapada.

Ilfov je ravničarski kraj smješten u centru Vlaške nizine koji poput prstena okružuje Bukurešt. 
Prosječna visina okruga je između 50 i 120 metara. 
Kroz okrug teku rijeke Ialomiţa, Argeşa, Sabar i Dâmboviţa.

Ilfov ima puno prirodnih i umjetnih jezera, najveća jezera su Snagov (575 ha), Căldăruşani (224 ha), Buftea (307 ha), Buciumeni (60 ha), Mogoşoaia (92 ha), Panteleimona (313 ha) i Cernica (360 ha).

Okrug Ilfov ima površinu od 1583 km² a po popisu stanovništva iz 2011. imao je 388,738 stanovnika, od toga 341,895 Rumunja i 15,634 Roma i zanemariv broj ostalih nacija.

Na teritoriju okruga leži 8 gradova; Bragadiru, Buftea, Chitila, Măgurele, Otopeni, Pantelimon, Popești-Leordeni i Voluntari, 32 općina i 91 sela.

Privreda
Administrativni centar je grad Buftea ali i Bukurešt u kom se još uvijek nalaze neke od službi.

Sve donedavno Ilfov je bio ruralni kraj, u posljednje vrijeme se zbog blizine Bukurešta naglo industrijalizira, jer se brojne kompanije zbog cijena zemljišta sele u jeftiniji Ilfov.

Historija
Okrug Ilfov osnovan je 1968., tad je bio puno veći imao je čak 8225 km², jer su tad u okviru njega bili i Bukurešt, čitav Okrug Giurgiu i zapadni dijelovi okruga Călăraşi i Ialomiţa. Nakon tog je par puta mjenjao status, od toga da je bio dio Bukurešta, do različite površine, svoj današnji oblik dobio je 1997.

Ilfov je bio naseljen još od neolita, dokazi za to iskopani su kod lokaliteta Cernica, Glina i Vidra. Kao i čitava Vlaška Ilfov je tokom svoje historije doživio čitav niz transformacija, i vidio brojne vladare, od Dačana, Rimljana, prodora brojnih plemena tokom 3. - 7. vijeka, života za Kneževine Vlaške, 
osmanske okupacije do rumunjske nezavisnosti.

Ime Ilfov se prvi se put spominje na početku 15. vijeka, u vezi sa rijekom Ilfov (pritoka Dâmbovițe) po kojoj je čitav kraj dobio ime, a zatim 1482. u jednom dokumentu kojom se manastiru 
Snagov dodjeljuju neka sela i privilegije za uzdržavanje.

Izvori

Vanjske veze 

 Službene stranice Okruga Ilfov 

Okruzi u Rumuniji